నారాయణ & కో

నారాయణ అండ్‌ కో 2023లో తెలుగులో విడుదలైన సినిమా. పాపిశెట్టి ఫిల్మ్‌ ప్రొడక్షన్స్, సుఖ మీడియా బ్యానర్‌పై సుధాకర్‌ కోమాకుల పాపిశెట్టి బ్రదర్స్‌ నిర్మించిన ఈ సినిమాకు చిన్న పాపిశెట్టి దర్శకత్వం వహించాడు.  సుధాకర్‌ కోమాకుల, పూజా కిరణ్‌, యామిని, జయ్‌కృష్ణ, ఆమనీ, దేవి ప్రసాద్, అలీరెజా ప్రధాన పాత్రల్లో నటించిన ఈ సినిమా టీజర్‌ను మార్చ్ 29న విడుదల చేయగా, సినిమా జూన్ 30న విడుదలైంది.

నటీనటులు

 సుధాకర్‌ కోమాకుల
 పూజా కిరణ్‌
 యామిని
 జయ్‌కృష్ణ
 ఆమనీ
 దేవి ప్రసాద్
 అలీరెజా 
 శివ రామచంద్రపు
 తోటపల్లి మధు  
 సప్తగిరి 
 శివ
 రాగిణి
 అనంత్‌

కథ
నారాయ‌ణ (దేవిప్ర‌సాద్)బ్యాంకులో క్యాషియ‌ర్‌గా ప‌నిచేస్తుంటాడు. అత‌డి బ్యాంకులో దొంగ‌త‌నం జ‌రుగుతుంది. ఆ నేరం నారాయ‌ణ‌పై ప‌డ‌టంతో 25 ల‌క్ష‌లు క‌ట్టాల్సివ‌స్తుంది. నారాయ‌ణ‌ కొడుకు ఆనంద్ (సుధాకర్ కొమాకుల) క్రికెట్ బెట్టింగ్‌లో న‌ష్ట‌పోతాడు. ఆ డ‌బ్బు కోసం బెట్టింగ్ గ్యాంగ్ అత‌డి వెంట ప‌డుతోంటారు. త‌మ క‌ష్టాలు తీర‌డం కోసం ఓ రౌడీ ఇచ్చిన డీల్ కు నారాయ‌ణ ఫ్యామిలీ ఒప్పుకుంటుంది. ఆ డీల్ ఏమిటి? ఈ క్ర‌మంలో నారాయ‌ణ, ఆనంద్‌తో పాటు మిగిలిన కుటుంబ‌స‌భ్యులు ఈ సమస్యల నుండి బయటపడ్డారు అనేదే మిగతా సినిమా కథ.

సాంకేతిక నిపుణులు
బ్యానర్: పాపిశెట్టి ఫిల్మ్‌ ప్రొడక్షన్స్, సుఖ మీడియా
నిర్మాత: సుధాకర్‌ కోమాకుల, పాపిశెట్టి బ్రదర్స్‌
కథ:  రవి గోలి 
స్క్రీన్‌ప్లే, దర్శకత్వం: చిన్న పాపిశెట్టి 
మాటలు : రాజీవ్ కొసనం 
సంగీతం: డా. జోశ్యభట్ల శర్మ, నాగ వంశీ & సురేష్ బొబ్బిలి
సినిమాటోగ్రఫీ: రాహుల్ శ్రీవాత్సవ్   
 ఎడిటర్: సృజన అడుసుమిల్లి   
పాటలు :పూర్ణ చారీ,  కాసర్ల శ్యామ్

మూలాలు

బయటి లింకులు
 

2023 తెలుగు సినిమాలు